Θεόδωρος Ευστάθιος του Ζούλτσμπαχ

Ο Θεόδωρος-Ευστάθιος (14 Φεβρουαρίου 1659 - 11 Ιουλίου 1732) από τον Οίκο των Βίττελσμπαχ, ήταν κόμης του Παλατινάτου-Ζούλτσμπαχ (Sulzbach) το διάστημα 1708-1732.

Βιογραφία
Γεννήθηκε στο Ζούλτσμπαχ και ήταν ο μόνος (επιζών) γιος του Χριστιανού-Αυγούστου κόμη του Ζούλτσμπαχ και της Αμαλίας, κόρης του Ιωάννη Ζ΄ κόμη του Νασσάου-Ζήγκεν.

Το 1708 απεβίωσε ο πατέρας του και τον διαδέχθηκε.

Απεβίωσε στο Ντίνκελσμπυχλ το 1732 και τάφηκε στο Ζούλτσμπαχ.

Οικογένεια
Το 1692 νυμφεύτηκε τη Μαρία-Ελεονώρα, κόρη του Γουλιέλμου λαντγκράβου της Έσσης-Ρότενμπουργκ και είχε (επιζόντα) τέκνα:
 Αμαλία-Αυγούστα 1693-1762.
 Ιωσήφ-Κάρολος 1694-1729, κόμης του Παλατινάτου-Ζούλτσμπαχ.
 Φραγκίσκη-Χριστίνα 1696-1776, ηγουμένη στο αββαείο του Έσσεν.
 Ερνεστίνη 1697-1775, παντρεύτηκε τον Γουλιέλμο λάντγκραβο της Έσσης-Βάνφρητ.
 Ιωάννης-Χριστιανός 1700-1733, κόμης του Ζούλτσμπαχ. Στον εγγονό του θα περιέλθει το εκλεκτοράτο του Παλατινάτου και το δουκάτο της Βαυαρίας.
 Άννα-Χριστίνα 1704-1723, παντρεύτηκε τον Κάρολο-Εμμανουήλ Γ΄ της Σαβοΐας βασιλιά της Σαρδηνίας.
 Ιωάννης-Γουλιέλμος-Φίλιππος 1698-1699, Ελισάβετ-Ελεονώρα-Αυγούστα 1702-1704, Ιωάννης-Γουλιέλμος-Αύγουστος 1706-1708, απεβίωσαν το πολύ 2 ετών.

Οίκος του Βίττελσμπαχ